|  |
| --- |
|  |



ANUNŢ

privind declanșarea procedurii de transfer în interesul serviciului,

pentru ocuparea unui post aferent unei funcţii publice de execuţie

din cadrul Ministerului Mediului, Apelor și Pădurilor

31.03.2025 – proba interviu

Ministerul Mediului, Apelor și Pădurilor, în temeiul prevederilor art. 502 alin. (1) lit. c) și art. 506 alin. (1) lit. a), alin. (2), (3), (5), (6), (8¹) și (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și ale Procedurii de sistem privind ocuparea unei funcții publice sau contractuale vacante din cadrul Ministerului Mediului, Apelor și Pădurilor, prin transfer la cerere sau în interesul serviciului, aprobată prin Ordinul ministrului mediului, apelor și pădurilor nr. 1603/16.07.2024, anunță declanșarea procedurii de transfer în interesul serviciului, pentru ocuparea postului aferent funcţiei publice de execuţie vacante de **consilier** **juridic, clasa I, grad profesional superior (ID** **612256) la Serviciul** **Avizare Acte Normative** - Direcția Generală Resurse Umane, Juridică și Relația cu Parlamentul.

Precizăm că potrivit dispozițiilor punctului 4 lit. d) și ale punctului 16 din Procedură:

„4. d) Transferul se face la solicitarea funcționarului public/personalului contractual şi cu aprobarea ministrului, cu aplicarea prevederilor capitolului 8.4.2. Derularea operațiunilor şi acțiunilor activității, punctele 13b, 15 și 16b ale prezentei proceduri.

16) Aprobarea transferului

a) În situația aprobării transferului funcționarului public /personalului contractual declarat admis, pe baza rezultatului evaluării, ca urmare a promovării tuturor etapelor procedurii de selecție prevăzute la pct. 13, ministerul înștiințează cu celeritate autoritatea sau instituția publică în cadrul căreia își desfășoară activitatea funcționarul public/ personalul contractual, despre aprobarea cererii de transfer.

b) Data de la care operează transferul nu poate depăși 30 de zile calendaristice de la data emiterii actului administrativ."

A. Condiții pentru ocuparea postului:

* Studii de specialitate: studii universitare de licenţă absolvite cu diplomă de licenţă sau echivalentă în ramura de știință: științe juridice;
* Vechime minimă în specialitatea studiilor 7 ani;
* Competențe digitale: Utilizarea computerului, Instrumente online,Editare de text – nivel utilizator începător ( Verificarea competențelor se va face prin documente sau testare în cadrul probei suplimentare);

B. Documente necesare pentru înscrierea la procedura de transfer se pot depune în perioada 28.02.2025 – 19.03.2025 la secretarul comisiei de evaluare, doamna Elena Șerban, consilier în cadrul Serviciului Gestionare Resurse Umane, etajul II, camera 328 , Bld. Libertății nr. 12, Ministerul Mediului, Apelor și Pădurilor.

Dosarul pentru procedura de transfer se poate depune personal de către candidat, se poate transmite prin intermediul unui serviciu de curierat sau se poate transmite în format electronic, la adresa de e- mail: elena.serban@mmediu.ro.

Documentele care constituie dosarul pentru înscrierea la procedura de transfer se depun în copie, cu obligaţia candidatului de a prezenta secretarului comisiei de evaluare originalele acestor documente, pentru certificare pentru conformitate cu originalul, până cel târziu la data desfăşurării probei interviului, sub sancţiunea neemiterii actului administrativ de numire în funcţia publică în cazul promovării.

Dosarele de se depun în termen de 20 zile calendaristice de la data afişării anunţului și vor conține următoarele documente:

1. adeverință din care să rezulte calitatea de funcționar public/ angajat cu contract individual de muncă;
2. copia actului de identitate;
3. copii ale diplomelor de studii, certificatelor şi altor documente care atestă efectuarea unor specializări şi perfecționări, raportat la cerințele din fișa postului vacant;
4. copia carnetului de muncă şi a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției publice/ postului de natură contractuală;
5. copia adeverinței care atestă starea de sănătate corespunzătoare, eliberată cu cel mult 6 luni anterior demarării etapei de selecție de către medicul de familie al candidatului, şi a avizului psihologic eliberat pe baza unei evaluări psihologice organizate prin intermediul unităților specializate acreditate în condiţiile legii, valabil potrivit prevederilor legale.

Procedura de selecție în cazul transferului în cuprinde următoarele etape succesive:

1. etapa de selecție a dosarelor care îndeplinesc condițiile în vederea ocupării posturilor vacante prin transfer;
2. etapa de testare prin probă suplimentară pentru dovedirea competențelor specifice, după caz;
3. proba interviu.

Termenul limită de depunere a documentelor menționate este 19 martie 2025, ora 16:00.

Calendarul de desfășurare:

- perioada de depunere a dosarelor: 28.02.2025 – 19.03.2025;

- proba suplimentară pentru testarea cunoștințelor competențe digitale – competenţe digitale(Utilizarea computerului, Instrumente online,Editare de text) – nivel utilizator începător, în data de 31 martie 2025, ora 10:00, la sediul Ministerului Mediului, Apelor și Pădurilor;

- proba interviu în data de 31 martie 2025, ora 12:00, la sediul Ministerului Mediului, Apelor și Pădurilor.

Competențe specifice pentru ocuparea, prin transfer în interesul serviciului a funcției publice vacante de consilier juridic, clasa I, grad profesional superior - ID 612256 la Serviciul Avizare Acte Normative - Direcția Generală Resurse Umane, Juridică și Relația cu Parlamentul din cadrul Ministerului Mediului, Apelor și Pădurilor:

* competențe digitale: Utilizarea computerului, Instrumente online, Editare de text – nivel utilizator începător - care vor fi testate în cadrul probei suplimenate;

Competențe generale și niveluri de complexitate aferente:

1. rezolvarea de probleme şi luarea deciziilor - nivel operațional;

2. iniţiativă - nivel operațional;

3. planificare şi organizare - nivel operațional;

4. comunicare - nivel operațional;

5. lucru în echipă - nivel operațional;

6. orientare către cetăţean - nivel operațional;

7. integritate - nivel operațional;

Bibliografie

1. Constituția României, republicată ;

2. Ordonanła Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare;

3. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările;

4. Ordonanța de urgenłă a Guvernului nr. 57/2019, cu modificările și completările ulterioare

 ( Partea 1; Titlul 1 și Il ale părții a VI-a);

5. Hotărârea Guvernului nr.43/2020 privind organizarea și funcționarea Ministerului Mediului, Apelor și Pădurilor, cu modificărilôși completările ulterioare;

6. Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

 7. Hotărârea Guvernului nr.443/2022 pentru aprobarea conţinutului instrumentului de prezentare şi motivare, a structurii raportului privind implementarea actelor normative, a instrucţiunilor metodologice pentru realizarea evaluării impactului, precum şi pentru înfiinţarea Consiliului consultativ pentru evaluarea impactului actelor normative;

8. Hotărârea Guvernului nr.561/2009 pentru aprobarea Regulamentului privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente, în vederea adoptării/aprobării, cu modificările ulterioare;

9. Legea nr.331/2024 privind Codul Silvic;

10. Legea apelor nr.107/1996, cu modificările și completările ulterioare;

11. Hotărârea Guvernului nr.1076/2004 privind stabilirea procedurii de realizare a evaluării de mediu pentru planuri și programe, cu modificările ulterioare;

12. Ordonanța de urgență a Guvernului nr.92/2021 privind regimul deșeurilor, aprobată cu modificări și completări prin Legea nr.17/2023, cu modificările și completările ulterioare;

13. Legea nr.278/2013 privind emisiile industriale, cu modificările ulterioare;

14. Legea nr.59/2016 privind controlul asupra pericolelor de accident major în care sunt implicate substanțe periculoase, cu modificările și completările ulterioare;

15. Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr.49/2011, cu modificările și completările ulterioare;

16. Ordonanţa de urgenţă a Guvernului nr.195/2005 privind protecţia mediului, aprobată cu modificări și completări prin Legea nr.265/2006, cu modificările și completările ulterioare;

17. Ordonanţa de urgenţă a Guvernului nr.196/2005 privind Fondul pentru mediu, aprobată cu modificări și completări prin Legea nr.105/2006, cu modificările și completările ulterioare.

Tematică

1. Drepturile și libertățile fundamentale, îndatoririle fundamentale;
2. Prevenirea și sancționarea tuturor formelor de discriminare;
3. Egalitatea de șanse și de tratament între femei și bărbati;
4. Partea 1; Titlul 1 și Il ale părții a VI-a din Ordonanța de urgență a Guvernului nr. 57/2019, cu modificările și completările ulterioare;
5. Reglementări privind structura și atribuțiile Ministerului Mediului, Apelor și Pădurilor;

6. Cunoașterea modului de avizare a actelor normative elaborate de celelalte ministere, pe baza punctelor de vedere primite de la direcţiile de specialitate;

7. Capacitatea de a întocmi proiectele de răspuns la observaţiile formulate de Consiliul Legislativ;

8. Capacitatea de a întocmi puncte de vedere juridice, consultative, opinia juridică fiind exprimată strict asupra aspectelor de legalitate a speţei prezentate, raportată la analiza documentelor anexate;

9. Reglementări privind Codului silvic;

 10. Reglementări privind Legea apelor;

11. Reglementări privind evaluarea impactului proiectelor publice și private asupra mediului, precum și a evaluării de mediu;

12. Reglementări privind legislația specifică regimului deșeurilor, a emisiilor industriale, a accidentelor care implică substanțele periculoase;

13. Reglementări privind legislația privind regimul emisiile industriale;

14. Reglementări privind legislația controlului asupra pericolelor de accident major în care sunt implicate substanțe periculoase;

15. Reglementări privind legislația ariilor naturale protejate;

16. Reglementări privind legislația protecţiei mediului;

17. Reglementări privind legislația Fondului pentru mediu.

Informații suplimentare se pot obține la secretarul comisiei de evaluare, doamna Elena Șerban, consilier Serviciul Gestionare Resurse Umane, telefon 0214089565.

Secretar,